《送陈其政副使之任广东》
清代·卢震

荷风柳露飏双旌，杯酒酬君出凤城。江上锦帆鹦鹉唤，岭头龙节荔枝迎。

烟消瘴地花多种，山耸蛮天驿几更。回首洛阳春易老，可能频念故人情。

作者简介：（1626—1702）清湖北竟陵人，京师籍，字亨一。范文程婿。所隶何旗不详。顺治间以诸生应廷试，授编修。康熙间累官为湖广巡抚。三藩乱起，弃长沙逃走，贬谪管乌喇船厂，后得放归。有《杜诗说略》、《说安堂集》。